ນັກການທູດ ສຫລ ແລະຈີນ ພົບປະກັນ ທີ່ປັກກິ່ງ
ເຈົ້າໜ້າທີ່ສະຫະລັດ ທຳການເຈລະຈາຫາລື ກັບເຈົ້າໜ້າທີ່ຈີນ ຢູ່ທີ່ນະຄອນຫຼວງປັກກິ່ງ
ເຈົ້າໜ້າທີ່ສະຫະລັດຈຸນຶ່ງ ຮວມທັງຮອງລັດຖະມົນຕີກະ ຊວງການຕ່າງປະເທດທ່ານ James Steinberg ໄດ້ ພົບປະກັບ ຫົວໜ້າກຳນົດນະໂຍບາຍການຕ່າງປະເທດ ຂອງຈີນທ່ານ Dai Bingguo ໃນວັນສຸກມື້ນີ້ ເພື່ອເຈ ລະຈາຫາລືກ່ຽວກັບບັນຫາຕ່າງໆ ໃນຂອບເຂດກວ້າງ ຂວາງທີ່ພົວພັນກັບປະເທດທັງສອງ ສະຖານທູດສະຫະລັດ ກ່າວໃນຖະແຫຼງຂ່າວສັ້ນໆສະ ບັບນຶ່ງວ່າ ການເຈລະຈາຫາລື ທີ່ນະຄອນຫຼວງປັກກິ່ງ ລະຫວ່າງຄະນະເຈົ້າໜ້າທີ່ສະຫະລັດແລະເຈົ້າໜ້າທີ່ຈີນ ໃນມື້ນີ້ແມ່ນຮວມທັງການເຄື່ອນໄຫວຕ່າງໆ ຢູ່ໃນແຫຼມ ເກົາຫຼີ ສະຖານທູດສະຫະລັດກ່າວຕື່ມວ່າທ່ານ Steinberg ໄດ້ທຳການປຶກສາຫາລືແບບມີໝາກ ຜົນກ່ຽວກັບບາດກ້າວໃນຂັ້ນຕໍ່ໄປ ເພື່ອໃຫ້ບັນລຸວິໄສທັດຮ່ວມແລະຄວາມໝາຍໝັ້ນຕັ້ງໃຈ ທີ່ຈະເສີມສ້າງຄວາມສຳພັນໄປໃນທາງບວກຂອງປະທານາທິບໍດີສະຫະລັດ ທ່ານບາຣັກໂອ ບາມາ ແລະປະທານປະເທດຈີນ ທ່ານຫູຈີນເຖົາ